Author: anna.mikusova
Company: Ministerstvo spravodlivosti SR

Doložka
finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Odhad dopadov na verejné financie:
Návrh zákona nebude mať priamy dopad na štátny rozpočet, rozpočty obcí alebo rozpočty vyšších územných celkov s výnimkou situácie aplikácie jeho ustanovení na spoločnosti s majetkovou účasťou štátu alebo subjektu, ktorý je svojím rozpočtom napojený na verejné zdroje. V niektorých situáciách je návrh zákona formulovaný ako možnosť voľby danej spoločnosti, z čoho následne vyplýva, že spoločnosť sama (teda akcionári, resp. spoločníci spoločnosti) posúdi potrebu a najmä návratnosť investície, ktorú si vyžiada aplikácia niektorých ustanovení návrhu zákona (napr. investícia súvisiaca s možnosťou hlasovania prostredníctvom elektronických prostriedkov atď.). V tejto súvislosti príslušný ústredný orgán štátnej správy alebo iný subjekt, ktorý zastupuje štát pri výkone jeho akcionárskych práv a ktorý je svojím rozpočtom napojený na štátny rozpočet alebo na iný druh rozpočtu verejnej správy zabezpečí úhradu prípadných výdavkov vyplývajúcich z realizácie možností návrhu zákona v rámci schválených limitov rozpočtu verejnej správy na jednotlivé rozpočtové roky, bez dodatočných požiadaviek na rozpočet verejnej správy.

2.	Odhad ekonomických dopadov na obyvateľov, hospodárenie podnikateľskej sféry a iných právnických osôb:
Predpokladá sa, že návrh zákona bude mať pozitívny alebo neutrálny vplyv na obyvateľov, hospodárenie podnikateľskej sféry a iných právnických osôb. 

3.	Odhad dopadov na životné prostredie
Predložený návrh zákona nebude mať žiadny vplyv na životné prostredie.   	

4.	Odhad dopadov na zamestnanosť
Realizácia predloženého návrhu zákona nebude mať negatívny vplyv na nezamestnanosť ani na zamestnanosť občanov Slovenskej republiky. 

5.	Odhad dopadov na podnikateľské prostredie:
Predpokladá sa, že návrh zákona bude mať pozitívny alebo neutrálny vplyv na podnikateľské prostredie.